'De ser kontanthjælpen som penge, de får under alle omstændigheder, og arbejdet som en straf, der kommer bagefter, medmindre man finder en måde at undgå det på', siger Eskild Dahl efter 8 års arbejde i Mjølnerparken

- Hvordan kan 100.000 østeuropæere finde job i Danmark uden hjælp?

Sådan skriver Nis J på Berlingskes Facebookside i en kommentar til et interview med Eskild Dahl Pedersen, leder af den boligsociale indsats i Mjølnerparken.

Drop alle ydelser og giv folk et arbejde

Eskild Dahl erkender nemlig, at 8 år med en lokal jobcenterfilial og en særlig 'fremskudt indsats' ikke har skaffet folk i arbejde, og han kunne godt tænke sig, at man vendte hele integrationstankegangen om. I Berlingske formulerer han sin ide således:

- Jeg mener, man skal droppe alle overførsler og i stedet give folk et retskrav på arbejde og uddannelse.

Se også: Værsgo: 40.000 boliger er klar til flygtninge

For folk har brug for penge

- For folk har brug for penge, og hvis man får at vide, at der bliver sat 500 kroner ind på ens konto, hver gang man har været i skole eller på arbejde, så vil de fleste kunne se meningen i det.

- På den måde vil du fjerne det enorme skuespil og den massive mængde af socialt bedrag, der også finder sted.

Se også: Pædagog til indvandrer-far: Kom over i skolen og se din søns opførsel

- Det, vi danskere kalder 'frivilligt arbejde', kalder man i Mjølnerparken 'gratis arbejde'.

- Det er også sådan, flygtninge betragter de praktikophold, kommunen sætter dem til.

Kontanthjælp er en ret - arbejde en straf

- De ser kontanthjælpen som penge, de får under alle omstændigheder, og arbejdet som en straf, der kommer bagefter, medmindre man finder en måde at undgå det på.

- Vi skal have vendt tankegangen, så man begynder med at sige: 'I Danmark får man ikke noget, men man kan tjene noget'.

Belønning - de kan de forstå

- Vi skal ikke straffe, men belønne. Det er en rækkefølge, de kan forstå, siger Eskild i interviewet, og på på Facebook er der pæn opbakning til forslaget:

- Dem der vil arbejde og integrere gør det af sig selv, resten burde vi ikke bruge penge på, for de vil jo ikke....

- Sådan er det og jeg forstår ikke, at politikerne ikke forstår det....

Igen er almindelige skatteborgere til grin

- De penge, der er brugt i de 8 år kunne have hjulpet mange flere af dem, der VIL videre på en eller anden mere brugbar måde, skriver Charlotte S og Paul C. skriver:

- Hvem er det, der er til grin. Igen almindelige skatteborgere.

Men hvad mener du om at stoppe alle ydelser og give folk et retskrav på 37 timers arbejde?